Jy is hier: Tuis ADV Kommissie Omgee-in-Aksie
Omgee-in-Aksie 10 Okt 2014 Klik hier
Uitgawes - Omgee-in-Aksie
Augustus 2016 (Jaargang 4, Uitgawe 6)
Julie 2016 (Jaargang 4, Uitgawe 5)
Mei 2016 (Jaargang 4, Uitgawe 4)
Maart/April 2016 (Jaargang 4, Uitgawe 3)
Februarie 2016 (Jaargang 4, Uitgawe 2)
Januarie 2016 (Jaargang 4, Uitgawe 1)
Klik hier om in te teken op die Omgee-in-Aksie
November/Desember 2015 (Jaargang 3, Uitgawe 10)
Oktober 2015 (Jaargang 3, Uitgawe 9)
September 2015 (Jaargang 3, Uitgawe 8)
Augustus 2015 (Jaargang 3, Uitgawe 7)
Junie/Julie 2015 (Jaargang 3, Uitgawe 6)
Mei 2015 (Jaargang 3, Uitgawe 5)
April 2015 (Jaargang 3, Uitgawe 4)
Maart 2015 (Jaargang 3, Uitgawe 3)
Februarie 2015 (Jaargang 3, Uitgawe 2)
Januarie 2015 (Jaargang 3, Uitgawe 1)
Oktober 2014 (Jaargang 2, Uitgawe 5)
Junie 2014 (Jaargang 2, Uitgawe 4)
Mei 2014 (Jaargang 2, Uitgawe 3)
Maart 2014 (Jaargang 2, Uitgawe 2)
Februarie 2014 (Jaargang 2, Uitgawe 1)
Februarie 2013 (Jaargang 1, Uitgawe 2)
Desember 2012 (Jaargang 1, Uitgawe 1)
Bejaardesorg - daar is hoop!
Hopelik is ons kerk nie meer ‘n “domineekerk nie”, dit is ‘n kerk waar alles in die gemeente net om die predikant wentel. Hy of sy is dan die enigste herder met die lidmate as die skape wat maar net volg. Deesdae val die klem baie meer op die lidmate wat nie onder nie, maar saam met die dominee, in die gemeente werk en na mekaar omsien en so die liggaam van Jesus Christus vorm. So kom ook die barmhartigheidsdiens van die kerk in die algemeen en die gemeente in die besonder tot sy reg. Tog bly die plaaslike predikant die persoon wat stees die leiding moet neem en die lidmate met Woord en kategese toerus om na hulle mede lidmate se nood en behoeftes om te sien.
Met die oog op hierdie rol van die predikant, was lede van die Aksiegroep vir bejaardes (AGB) bevoorreg om gedurende 2012 met die Mdiv1 (Vyfdejaar teologiese studente) van die Hervormde en NG kerke oor bejaardesorg te praat. Niemand kon vooraf voorspel watter houding en gesindheid die jong mense oor dié aangeleentheid gaan inneem nie. Wat was ons verbasing groot toe die entoesiasme en opgewondenheid van die studente alle vrese besweer het. Dit het soveel belofte en hoop ingehou dat ons met sekerheid kan verwag dat wanneer dié voornemende predikante in die gemeentes waarin hulle mag beland, die bejaarde lidmate nie net sal waarneem nie maar ernstig leiding sal neem om hulle met raad en daad in hulle nood en behoeftes by te staan en te ondersteun.
Gedurende 2012, die jaar wat deur die ADV aan bejaardesorg gewy is, het talle Ringe en gemeentes onder die leiding van hulle predikante die waarde en betekenis van die bejaardes opnuut raakgesien en daadwerklik begin om hulle enersyds by te staan en andersyds om hulle by die gemeente en sy werksaamhede betrokke te maak. Uit die terugvoering blyk dit duidelik dat talle bejaardes skielik weer besef hoe waardevol hulle vir die gemeente is en hoe aangenaam dit is om steeds in die geloof ‘n medewerker tot eer van die Heer van die kerk te kan wees. Dink maar aan die twee bejaarde mense van Lukas 2. Simeon en Anna het God oor die Kindjie Jesus geprys en met almal wat die verlossing verwag het, van Hom vertel. Tot vandag toe weerklink hierdie twee ou mense se boodskap van hoop steeds onder gelowiges en verander dit die hartsgesindheid van mense teenoor God en mekaar.Lees gerus Lukas 2:25 tot 38.
Mag al ons lidmate, kerkrade en predikante gedurende 2013 voortgaan om nuwe geloof, hoop en liefde in die lewe van alle lidmate maar ook ons bejaarde broers en susters te bring.
Dr Hennie van Deventer
Voorsitter: AGB (Aksiegroep vir Bejaardes)